I for klart vann bor ingen fisk, men i skitten jord vokser store avlinger.
Hong Zicheng, Caigentan
EN NETFLIX-SERIE
Jeg har sittet på den hesten i tre dager, uten å se en dritt!
Gjør jobben din og finn en jævla elg!
Sir, det å lete og vente er en del av jaktopplevelsen.
Hva sa du nå?
I kontrakten du signerte, sto det…
Enten skyter jeg en jævla elg, eller så skyter jeg deg!
Ro deg ned, sir! Jeg ringer kontoret, OK? Jeg ringer nå!
Herregud!
Er du kineser?
Japaner.
Det er hipp som happ.
Hva gjør du her? Kan du ikke jakte i Japan?
Jo da, men ikke på hesteryggen.
Ikke i store områder, som her.
Japan er lite.
Drittfolk bor oppå hverandre på liten, bedriten plass.
Hva driver du med?
Boligsvindel.
Boligsvindel?
Hva i svarte er det for noe?
Dæven!
Hjelp, vær så snill! Hjelp!
Fy faen!
Bjørn!
Å, faen.
Løp!
Uten spor av tvil
trodde den bjørnen at den skulle overvinne meg.
I neste øyeblikk var den ussel og hjelpeløs, og så var den død.
Jeg vil kanskje aldri glemme ekstasen jeg kjente i det øyeblikket.
Takumi.
Vil du slå deg sammen med meg?
Vil du bli en boligsvindler?
Bedrageren som ødela livet ditt var en boligsvindler.
Denne gangen vil du kanskje…
…dytte noen andre ned i helvete?
Boligsvindlere stjeler store pengesummer ved å utgi seg for å være boligeiere
som vil selge eiendommen sin, ved å bruke forfalskede dokumenter.
Boligsvindel foregikk over hele Japan i etterkrigstida,
da samfunnet og de offentlige etatene sto på hodet.
I den økonomiske oppgangstida fra sent 1980-tall til tidlig 1990-tall
steg boligprisene kraftig,
og boligsvindel ble vanligere i byene.
Med digitaliseringen av salgsdokumenter
ble det vanskeligere å stjele andres identitet,
og boligsvindel virket å avta.
Så, midt på 2010-tallet,
ble Tokyo valgt som OL-by for 2020. Dette førte til stigende boligpriser.
Som følge av mange sekundærboliger og lite regulering
økte boligsvindelen igjen,
og svindlerne fokuserte på boliger som skapte lite oppstuss.
Slik boligsvindel utføres av grupper med en leder, en forhandler,
en informant,
en juridisk ekspert,
en dokumentfalskner
og en som rekrutterer folk til å utgi seg for å være andre.
Svindelen krever nøyaktige, svært avanserte kriminelle metoder.
Et nødanrop varslet om rar lukt i ei boligblokk
i Shimbashi, i Atago-politiets område.
JUNI 2017
Denne blokka er også muligens åsted for boligsvindel,
og inngår i en pågående etterforskning i politiets granskingsenhet,
så Shimomura og Okubo fra den enheten er på vei til stedet.
På dette tidspunktet vet vi ikke hvor eieren av blokka oppholder seg,
så koblingen mellom anropet og eieren bør også granskes.
Jeg gjentar…
-Okubo, granskingsenheten. -Takk for at du kom.
Stig på.
Tatsu.
Jeg ringer hovedkvarteret.
Vi følger saken om en kvinnelig eier av ei boligblokk,
hvis levninger ble funnet i blokka i Shimbashi i Minato i Tokyo.
Nye opplysninger tyder på at saken kan være knyttet til boligsvindel…
I årevis har en gruppe bedragere innen eiendom, såkalte "boligsvindlere"…
…svindlet et boligselskap for to milliarder yen.
Gruppen fikk en annen kvinne til å utgi seg for å være den avdøde eieren,
og denne kvinnen forhandlet som om hun eide blokka.
Gjengen med boligsvindlere består av flere medlemmer,
og politiet har foreløpig ikke klart å spore dem opp.
Dyretegn?
Dragen.
-Ikke sant? -Hvorfor spør du henne?
Det er jo ditt tegn.
Vi har øvd på dette mange ganger, sant?
Beklager.
-Sasaki. -Ja?
Feil.
Hva?
Du heter Kenichi Shimazaki.
Det er ingen som heter Sasaki her. Har du glemt det?
Ja…
-Shimazaki. -J-ja?
Dette ordner seg.
Bare slapp av, OK?
OK.
Bare gjør som du gjorde med Reiko.
OK.
Greit, Goto. Ta det fra start.
Hva heter du?
Jeg heter Kenichi Shimazaki.
Fødselsdato?
17. februar, Showa-år 15…
-I vestlig tidsregning. -17. februar 1940.
Dyretegnet mitt er dragen.
Jeg er født i Shibuya i Tokyo…
Nei!
Ikke begynn å plapre om ting ingen lurer på.
-Svar på det du blir spurt om. -Å, beklager.
Det er greiest å gi korte svar.
Spør de om noe uventet, eller noe du ikke har svar på,
vær tvetydig og unngående.
Vi skal hjelpe deg.
Dette går bra, Sasaki.
Ja vel.
Kan jeg gå på toa…
Igjen?
Du var der nettopp.
-Vær så god. -Takk.
Unnskyld meg.
Kan han der faktisk klare dette?
Fant du ingen bedre?
Jeg hadde en som lignet mer på eieren, men Harrison valgte han der.
Jeg er skeptisk.
Han er jo bare en skuespiller.
Han skal ikke spørres ut av ei bølle som deg.
-Vil du ha, Takumi? -Jeg har brukt den allerede.
Er ikke klokka snart slagen?
Jo, du har rett.
Det er på tide å dra.
Vi drar til kontraktsmøtet.
-Hvordan ble papirene hans? -Bra, tror jeg.
Får jeg se på dem?
Så klart.
Attest for rett kopi.
Tilstandsrapport.
Attest på takst.
Skatteligning. Attest fra folkeregisteret.
Er dette et spesielt belegg?
Det er rart om fingeravtrykkene mangler.
Utenlandske etterretningsbyråer har også brukt dette i det siste.
Så har vi førerkort.
Helsetrygdkort.
Personlig stempel. Nøkkel til boligen.
Vi har ikke ID-kort eller pass.
Det er mer naturlig at han ikke har det.
Førerkortet har innebygde mikrochips.
Dette er godt gjort.
Takk.
Da drar vi.
Takumi.
Ja?
Ta med deg denne også.
Hva er dette?
Beklager at det tok litt tid.
Hvor er Sasaki?
-Han måtte slå lens igjen. -Å.
Hvorfor måtte han velge en sånn gammel tomsing?
Jeg forstår fortsatt ikke Harrison. Hvor lenge har du jobbet med ham?
I fire eller fem år.
Å, det er jo ikke så lenge.
Jeg trodde dere var gamle kjente.
-Han virker å ha stor tiltro til deg. -Synes du det?
Har du sett dette?
BOLIGEIER FUNNET DØD
Skuespilleren vi brukte er også forsvunnet.
Er det sant?
Lurer på hvem som står bak.
Vel, vi er ikke ment å vite alt.
Der har vi ham.
Jeg beklager så mye!
BOLIGSAKEN I SHIMBASHI: POLITIET UTELUKKER NOE KRIMINELT
Harrison Yamanaka?
TOKYO-POLITIET
Ja.
Han er en kjent svindler i boligbransjen.
Men "Harrison"? Er han ikke japaner?
Han bruker forskjellige alias,
men er kjent som Harrison blant sine medarbeidere.
Får jeg se?
"Tidligere gjengmedlem.
Under boligbobla på slutten av 1980-tallet
fikk han rykte på seg som bolighai.
Senere ledet han en gruppe boligsvindlere
og gjennomførte den ene store svindelen etter den andre.
Da bobla sprakk, ble han arrestert og tiltalt som leder
for en svindel i ei boligblokk i Tokyo.
Han fikk fem år i fengsel."
Da han ble løslatt, holdt han en lav profil en stund, fram til…
Hva sier man?
IT-bobla.
Han ble aktiv igjen på den tida.
Hva?
En sak fra 2007, "henlagt grunnet manglende bevis"?
Å.
Det var ei tomt i bydelen Akasaka-Mitsuke som sto ubebygd i 20 år.
Hotellkjeden Napa
kjøpte den via megler for 1,2 milliarder yen, men…
Men det var svindel?
Han som spilte eieren, hun som rekrutterte ham,
forhandleren og den tvilsomme juristen.
Vi pågrep medlemmene av gruppen
og fikk endelig kontakt med Harrison, som sto bak svindelen.
Jeg hadde sett mange intellektuelle kriminelle før,
men han var noe for seg selv.
Unnskyld meg.
Aktoratet vil ikke tiltale Harrison, grunnet manglende bevis.
Vi var så nærme.
Hva? Så ingen av dem ble tiltalt, bortsett fra skuespilleren?
Nei.
Den gamle mannen var dement.
Hans vitneutsagn hang ikke på greip i det hele tatt.
Hva med alle pengene?
Hvem vet?
Napa gikk ikke ut offentlig med saken, for å beskytte merkenavnet sitt.
-De fikk ikke pengene igjen. -Fy søren, seriøst?
Hva?
Så du tror Harrison er innblandet i denne Shimbashi-saken også?
Jeg har ingen bevis, bare en magefølelse.
Hvordan kan et såpass respektabelt selskap
falle for eiendomssvindel med så enkle knep, som skuespillere?
Det er nettopp det som gir dem et kick, tror du ikke?
Disse boligsvindel-jævlene, altså.
SAKAI ADVOKATKONTOR
-Hallo. -Hallo.
Inoue her. Jeg forvalter Shimazaki-eiendommen.
-Maki her, fra Mike Homes. -Hyggelig å hilse på deg.
Jeg heter Ishiguro og er juristen.
Hyggelig å hilse på deg.
-Yamashita. -Hjertelig takk.
Nå som vi har både selgeren og kjøperen til stede,
kan vi starte prosedyren.
Takk for at dere har tatt dere tid til å være her.
Siden vi har begrenset med tid, går jeg rett på sak.
"Med 'eiendommen' menes boligen
med adresse 36-8-7 Ebisu i Shibuya i Tokyo.
Nåværende eier av eiendommen, Kenichi Shimazaki,
heretter omtalt som 'eier', og kjøperen…"
Boligen dette salget gjelder
er et 54 år gammelt hus fem minutters gange fra Ebisu stasjon.
Eieren, Kenichi Shimazaki, bodde alene i huset i mange år.
Etter flere sykehusopphold grunnet kreft, havnet han i fjor på et pleiehjem i Atami.
Da ble vi tipset om eiendommen av Takeshita,
vår informant, som leter opp boligene.
Her er det.
STEG 1: VALG AV STED
Fem minutter fra stasjonen, rett ved Yebisu Garden Place og Westin Hotel.
Det blir ikke mer Ebisu enn dette.
Er mange ute etter eiendommen?
Meglere og selgere sirkler her hele tida.
Eieren er en gretten gammel mann som ble boende med en kreftdiagnose.
Det gikk som det måtte gå.
Har han ingen familie?
Nei, han arvet huset av foreldrene, og kona har vært død lenge.
Andre slektninger, da?
Hadde han det, ville ikke stedet sett slik ut.
Det har ingen heftelser, så dette er en utmerket eiendom.
Og størrelsen?
Den er på 478 kvadratmeter, til 9,8 millioner yen per tsubo.
Boligsonen er kategori to.
Bygger man leiligheter her, vil de bli solgt på et blunk.
-Dette er ypperlig. -Ja.
Vi gjør det.
-Hvor mye skal vi legge den ut for? -La meg tenke.
Vi sier 900 millioner yen i første omgang.
OK.
Vi spredde falsk informasjon til meglere i Shibuya, Ebisu og Daikanyama,
og sa at tomta var til salgs.
STEG 2: FALSK INFO
Snart fikk vi flere henvendelser, men det ivrigste meglerfirmaet
var Mike Homes, et nyetablert selskap med spesialfokus
på bygging og salg av investeringsleiligheter.
Nå, kan jeg faktisk få kloa i denne eiendommen?
Det er opp til deg, Maki.
Hva er prisen?
-Ni hundre millioner yen. -Ni?
Maki, hvis du ikke bestemmer deg, vil noen andre snappe den opp.
Utnyttelsesgraden er 60 prosent. Arealforholdet er 400 prosent.
Bygger vi leiligheter med maksimalt gulvareal, får vi 36 enheter.
Ettroms i de nedre etasjene, familieleiligheter ovenpå.
Leies alle ut, blir total årlig leie rundt 130 millioner yen.
Om oppføringen koster 800 millioner yen, er det lønnsomt om 13 år.
Får vi den for 900 millioner, er det ikke bare rimelig, det er et kupp.
-Ja, ikke sant? -Sjef.
Ta kontakt med dem umiddelbart.
Greit.
Vi pleier imidlertid ikke å selge med det samme.
Goto, juristen vår, kontakter kjøperne og sier han er megler.
Han legger press på dem ved å si at flere andre er interessert.
STEG 3: MØTE MED KJØPER
Hva kan jeg si? Ebisu er jo et populært område.
Jeg kan ikke nevne navn, men vi har fått henvendelser fra flere store aktører.
For å være ærlig, så er de mer anerkjente enn hva du er.
Vær så snill, gi oss en sjanse.
Egenutviklede leiligheter er vårt største mål.
Ikke for å være frekk, men ditt firma er ikke engang børsnotert.
Du vet, eieren selv vil nok ha større tillit
til berømte selskaper som alle kjenner fra reklamer.
Når det er sagt, ønsker eieren å selge så raskt som mulig.
Det er ikke førstemann til mølla, men han sier han vil få orden på det snart.
En milliard.
-Unnskyld? -Vi gir en milliard yen.
Sjef…
Store selskap trenger tid til samtykke fra styret,
men jeg kan ta avgjørelser selv.
Vi legger på 100 millioner og byr en milliard.
Hva sier dere?
Skal vi i så fall signere kontrakten i neste uke?
Tusen takk!
Ved signering vil vi ha et depositum på 100 millioner yen. Er det greit?
Ja, greit.
Jeg har også en forespørsel.
Jeg vil gjerne møte eieren personlig.
Ja, vi finner en tid som passer begge.
Valget av skuespiller til rollen var allerede i gang.
STEG 4: CASTING
Reiko er ansvarlig for å rekruttere folk til castingen.
Fødselsdato?
Skuespilleren må være en einstøing. Reiko har ei liste klar til enhver tid,
med eldre som har akseptabel framferd,
men som også sliter med ulike ting og har behov for raske penger.
…Kenichi Shimazaki.
Fødselsdato?
17. februar…
Jeg anbefaler denne fyren.
Han ligner den ekte Shimazaki, og han presterte godt på audition.
Han var fysikklærer på videregående, men fikk sparken for overgrep.
Og etter det?
Han har jobbet på ulike privatistskoler. Ikke rart han har god hukommelse.
Nåværende adresse?
-Hva er denne mannens bakgrunn? -Å, han der.
Han har vært bygningsarbeider hele livet.
Som gammel ble han en sånn på gata som vifter…
-Trafikkontrollør. -Nettopp.
Det er tungt for kroppen, så han vil heller bo på landet.
Han har 2,7 millioner yen i forbruksgjeld.
Nåværende adresse?
Vel… ehm…
Som du ser, duger han ikke. Han begynner å bli senil.
La oss bruke ham.
Hva? Seriøst?
Det viktigste er ikke likheten, men troverdigheten.
Det vet du også, Reiko.
Selv da vi visste hvem som skulle spille eieren,
lot vi ikke Mike Homes få møte ham.
Jo mer skuespilleren omgås kjøperen, jo høyere er risikoen for å bli avslørt.
Derfor finner vi på unnskyldninger, som skrantende helse og dårlig humør,
og beroliger heller kjøperen ved å vise dem eiendommen.
Noe så kjedelig. Shimazaki var klar til å bli med helt fram til i går.
STEG 5: VISNING
Vi sendte ham til og med togbilletter,
men i morges sa han at han ikke kom.
Han kan være litt humørsyk av og til.
Jeg skjønner. Det var synd.
Han sa riktig nok at vi kunne se oss om.
Den opprinnelige låsen var allerede erstattet med en ny.
Selvsagt så både lås og nøkkel gamle ut.
Å, der kom den.
Greit.
-Etter deg. -Takk.
Takk.
Så mye plass!
Tomta er omgitt av lave hus,
så jeg tipper at selv første etasje får mye sol.
Ja.
Dette er ei flott tomt.
Kan jeg ta en titt inni huset?
Å. Altså, jeg har ikke noe imot det, men Shimazaki vil ikke ha noen inn.
Det er rotete der inne,
og han er er vel for flau til å vise det til fremmede.
Det skal jo rives uansett.
Må dere virkelig se inne?
Vi vil bare kunne fortelle rivingsfirmaet…
Å, nettopp. Angående det, herr Maki.
Ja?
Vi ønsker å sørge for rivingsjobben.
Hva?
For vår del,
når vi selger ei stor tomt til langt under markedspris,
tjener vi ikke stort ellers.
-Du skjønner vel hva jeg mener? -Ja.
Her pleier vi å legge rivingskostnaden til andelen som megleren får.
Da forstår de hvorfor prisen ble lagt under markedsprisen,
og salget blir mer overbevisende.
Greit, men vi diskuterer det internt først.
Er det nødvendig å komplisere saken?
Sa du ikke at du kan ta avgjørelser selv?
For å ha nevnt det, er Shimazaki enig i at vi tar oss av rivingen.
Hva?
Kjøperens største frykt er å fornærme eller komme på kant med eieren,
så vi benytter anledningen til å spille det kortet.
Greit, men det er viktig at vi får treffe Shimazaki.
Selvfølgelig.
Jeg skal se til at det skjer.
STEG 6: FALSKNERI
Underverdenens kunstnere, falsknerne,
fabrikkerer de nødvendige papirene:
Offisielle dokumenter som førerkort eller helsetrygdkort for identifikasjon.
Det er intrikat arbeid. De legger data på mikrochips,
lager vannmerker og så videre.
Skuespilleren og forfalskningene.
Svindelens suksess står og faller på troverdigheten deres.
Da alle de falske dokumentene var klare, holdt vi kontraktsmøtet.
Depositumet var overført, og nå, ved det endelige oppgjøret,
skulle resten av pengene og selve eierskapet overføres.
IDENTIFISERING OG SIGNERING
Vi satt på advokatkontoret,
der de hadde utstedt et ekstra dokument som erstatning for skjøtet.
Advokaten som var til stede, ante ikke at dette ikke var den ekte Shimazaki.
Dette var første gang
skuespilleren møtte representantene fra Mike Homes.
OK.
Skjøtet på eiendommen har altså gått tapt, stemmer det?
Som sagt,
var det derfor vi fikk advokaten til å utstede erstatningsdokumentet.
-Vi forklarte det i stad. -Jeg skjønner.
Som dere alle så med egne øyne,
er huset gammelt, og det er rotete der inne.
Jeg spurte Shimazaki hvor skjøtet kunne være, og vi lette, men…
Akkurat…
Jeg er så lei for det.
Å, nei, det går bra.
-Vi har da de andre dokumentene? -Ja, men om jeg kan gå over dem…
Nå holder det.
Eller hva?
Hvilket år fikk du bevilling?
Hva behager?
Du ser bekymringsverdig ung ut.
Når var det?
I 2012.
Hva? Så du har bare deltatt på ett påbudt oppfriskningskurs hittil?
Kanskje du ikke er klar for en viktig overdragelse som denne.
Nå blir jeg litt engstelig.
Ingen fare. Dette klarer du, sant?
Ja.
Går det bra med deg?
Ja da.
Beklager, men Shimazaki har en rutinesjekk på hjemmet.
-Å. -Ja, så hvis du kan…
-Går det bra? -Ja.
Da, Shimazaki,
vil jeg bekrefte identiteten din.
Kan du vise oss det du har av legitimasjon?
Å. Ja.
Takk.
Skal vi se. Helsetrygdkort.
Ja.
-Førerkort. -Ja, førerkortet ditt. Takk.
-Stempelet behøves ikke. -OK.
Vær så god.
-Takk. Jeg tar en titt. -Så klart.
Tokyo, Shibuya, Ebisu 7…
Den syttende…
Greit.
-Vær så god. -OK.
17. februar, Showa-år 15…
Flott. Takk.
OK.
Beklager at det tok litt tid.
-La meg bare bekrefte et par ting. -Så klart.
Du er Kenichi Shimazaki selv, stemmer det?
Ja, det stemmer.
Kan du si meg fødselsdatoen din?
Hva? Ehm…
Ta den tida du trenger.
Det er 17. februar, Showa-år 15.
OK.
Dyretegnet ditt, takk.
Hva?
Å.
Dyretegnet ditt, takk.
Å, dyretegnet…
Shimazaki.
Tegnet du er født i, med de tolv dyrene.
-Rotte, okse… -Å, ja!
Jeg er en drage. Jeg er 77 år gammel, og ble født i dragens år.
Ja, mange takk.
Da, så…
Unnskyld meg.
Ta en titt på disse.
Hvilket av disse er ditt hus, Shimazaki?
-Ehm… -Han sliter visst litt med å se.
-Om jeg får lov? -Ja.
Her, Shimazaki. Hvilket er det?
Ehm…
Huset ditt, Shimazaki. Hvilket er det?
Dette
er ikke riktig sted.
Det er dette.
Dette er mitt hus.
Alt i orden?
-Ja. -OK.
Takk.
Jeg vil gjerne stille ett siste spørsmål.
Shimazaki.
På hvilket supermarked i nabolaget pleier du å handle?
Hva? Ehm…
En matbutikk. Et supermarked.
Du handler vel mat?
Ja, for så vidt.
La oss si at du skal kjøpe mat og forbruksvarer…
Du sa "hvilket supermarked", men de har mer enn ett.
-Ja, han kan nevne så mange han vil. -Supermarked?
Shimazaki.
Jeg spør om et supermarked…
Hvem bryr seg om hvor han handler?
Hva mer må du vite?
Vi sitter her med en advokat
som har utstedt bevis på at han er Shimazaki,
men dere har møtt ham først i dag,
og du er bare en nybegynner innen juss.
Du kan ikke så tvil om et offisielt ID-bevis fra advokat eller sorenskriver.
Enig, herr Fujishima?
-Jo, da… -Du.
Har du profesjonell takt og tone i det hele tatt?
Mitt ansvar er sikkerheten i denne transaksjonen.
Jeg har også en yrkesstolthet.
La meg fortsette, herr Maki.
Herr Maki.
Har vi ikke gjort nok?
Nei.
Svar ham, er du snill.
Det er ikke det at jeg tviler,
men dette, både for meg og selskapet,
er et stort kjøp som former vår framtid.
Vi ber ydmykt om å få bekreftet at denne mannen
er den ekte Shimazaki.
Vær så snill.
Ehm…
Hva er i veien, Shimazaki?
Det går bra, ingen fare. Jeg vet du har vært nervøs i hele dag.
Kan vi låne toalettet?
Ja, selvsagt.
Ta den tida du trenger.
-Beklager. -Bli med meg.
Hva gjør vi nå?
Herover.
Hva er i veien?
Mitt navn er Kenichi Shimazaki.
Jeg er født
den 17. februar
i Showa-år 15, eller 1940.
Jeg er 77 år gammel. Dyretegnet mitt er dragen.
Når jeg handler,
går jeg hjemmefra og mot stasjonen, for der er det en Peacock Store.
Jeg kan også krysse gata Gaien Nishi og handle på Life. Det gjør jeg ofte.
Life er nemlig billigere.
Forstått.
Mange takk.
Er vi ferdige?
Å, Shimazaki.
Går du med på å selge huset du eier til Mike Homes?
Ja.
Takk!
Kan jeg få signatur og stempel på disse papirene?
Vent til han kommer tilbake!
Ikke gjør ham mer forlegen.
-Bli med meg. -OK.
Vi beklager.
Beklager det.
Sett stempel her.
Greit.
Alle dokumentene som trengs for tinglysningen er i orden.
Du kan godkjenne betalingen.
Ja, alt er unnagjort, uten problemer.
Ja. Vennligst overfør resten.
Shimazaki.
Takk.
Vi er svært takknemlige.
Du kan være trygg på at vi skal gjøre tomta vi har kjøpt av deg
til noe storartet.
Yamashita, Inoue.
Tusen takk for all hjelp.
Takk.
Mange takk.
Vi er ikke helt i mål.
Vi kan ikke slappe av før vi mottar betalingen.
Overføringen er i gang,
og vi hører nok snart fra banken.
-Det tar ikke lang tid. -Godt å høre.
Jeg må videre til Osaka.
Jeg vil ikke måtte kjøpe kjip lunsj på farten igjen.
Spar meg for det!
Tokyo har også gode restauranter. La oss spise sammen en gang.
ALT I BOKS HER. SJEKK KONTOEN.
SALDO: 900 620 000 YEN
Husker dere da han spurte om supermarkedet?
EI UKE SENERE
Jeg begynte å kaldsvette.
Seriøst, Reiko. Det er din jobb å forberede dem godt.
Hæ? Det å få dem til å pugge personlig informasjon er ille nok.
Juristen deres var ganske flink for alderen.
Han er lovende.
Jeg skal rekruttere ham en dag.
Hvordan løste dere det? Gamlingen kjente vel ikke butikkene?
Med denne.
Hva er det?
Jaså, en trådløs ørepropp?
-Ja. -Harrison tenkte på det rett før vi dro.
Ta med deg denne også.
Hva er dette?
Hvis de spør om noe han ikke kan svare på,
putter du den i øret på Sasaki.
Målet vårt denne gangen er bare jyplinger, men jyplinger gjør iblant
desperate ting når de kjemper for livet.
Greit.
Men hvordan…
Improvisasjon.
Vi ber ydmykt om å få bekreftet at denne mannen
er den ekte Shimazaki.
Vær så snill.
Hva er i veien?
Det går bra, ingen fare. Jeg vet du har vært nervøs i hele dag.
Kan vi låne toalettet?
Ja, selvsagt.
Ta den tida du trenger.
-Beklager. -Bli med meg.
Hva gjør vi nå?
Her.
Herover.
Sasaki.
Vennligst gjenta
det jeg skal si til deg nå.
Hva er i veien?
"Mitt navn er Kenichi Shimazaki."
Mitt navn er Kenichi Shimazaki.
"Jeg er født…"
Jeg er født…
"…den 17. februar…”
…den 17. februar…
"…i Showa-år 15, eller 1940."
…i Showa-år 15, eller 1940.
"Jeg er 77 år gammel…"
Jeg er 77 år gammel. Dyretegnet mitt er dragen.
"Når jeg handler,
går jeg hjemmefra og mot stasjonen,
for der er det en Peacock Store."
Når jeg handler,
går jeg hjemmefra og mot stasjonen, for der er det en Peacock Store.
"Jeg kan også krysse gata Gaien Nishi og handle på Life.
Det gjør jeg ofte."
Jeg kan også krysse gata Gaien Nishi og handle på Life. Det gjør jeg ofte.
"Life er nemlig billigere."
Life er nemlig billigere.
Læreren og eleven er uslåelige.
Kjempebra improvisasjon.
Å, Goto,
før jeg glemmer det.
Takker.
Kontanter igjen?
Jeg stoler ikke på annet enn kontanter.
Som alltid blir pengeutbyttet
hvitvasket i utlandet før det overføres til dere,
så jeg trenger litt mer tid.
Takumi får også 150 millioner yen.
Åtti millioner går til Reiko og 200 millioner til Takeshita.
Og så går 420 millioner yen til deg, eller hva?
Vi ble enige om fordelingen i forkant, ikke sant?
Dette er utlegg. Jeg vil ha godtgjørelsen kontant.
Hvor er Sasaki nå?
I Nagasaki, tror jeg? Han sa han ville flytte dit.
Kan han klare seg på bare tre millioner yen?
Jeg vet ikke. Han har visst en bekjent som er fruktbonde,
så han skulle hjelpe til der.
Forresten, har dere sett dette?
Han sjefen,
han er ille ute.
TOPPSJEF TRAFF MODELL I SMUG
For noe svineri.
Han slo til, uten å ane at han ble lurt. Han må ha følt seg ovenpå.
-Men det skjer nok snart. -Hva da?
At kjøpet blir avvist.
De hører nok fra rettsvesenet innen utgangen av uka.
Skulle gjerne sett ansiktet hans når han får vite det.
Ja, takk skal dere ha.
Godt jobbet.
Nå, da?
Hva er neste plan?
La oss se…
Det kommer an på Takeshita.
Har du noen idéer?
Jeg tenkte du ville spørre, så jeg har et par.
Det var raskt. Hva går det av deg?
Er du rusa på meth, eller?
Jeg har gjort en vurdering og gradert dem med A, B og C.
Jeg foretrekker den fjerde, en idrettshall i Kamata som stengte for to år siden.
Eieren, en eldre mann, falt for ei filippinsk dame og flyttet til Manila.
Å, dette stedet kjenner jeg til.
Jeg var der med ungene. Det er ganske stort.
Tre ganger så stort som Ebisu-tomta.
Takstverdien er trolig 2,2 eller 2,3 milliarder yen.
De andre er på én milliard, så jeg synes vi bør la dem li…
Hva om vi går for et større brekk?
Hva?
Hvor stort da?
La meg tenke.
Et så stort brekk at likene vil ligge strødd etterpå.
Synes du ikke det blir kjedelig?
Det å bare gjøre småtteri, som en hvem som helst?
Vi burde satse stort, ikke forbli små.
Velge noe vanskelig heller enn noe enkelt.
Overvinne en etablert aktør, noen som andre frykter
og ikke tør å legge seg ut med.
Ingenting slår den nytelsen.
Den pirrer oss og gir oss en følelse av ekstase
i mye større grad enn sex eller dop.
Dere er alle i denne bransjen
for å oppleve den nytelsen, ikke sant?
Jeg har drevet med dette i mange år,
og jeg tror vårt nåværende lag er det beste hittil.
Jeg tror også at med hjelp fra dere alle,
kan jeg våge å sikte mot farefulle mål som ingen har nådd før,
om jeg så må risikere livet.
Jeg har et sånt.
Et brekk som kan gå på livet løs.
Jøss. For en spektakulær utsikt.
Dette er Takanawadai, ikke sant?
Shinagawa, Takanawa, Tamachi og Mita.
Hjertet av Tokyos siste store byutviklingsområde.
Se der. Ser dere det mørke området?
Er det tomta?
Den er ganske diger.
Og så? Det står noe der som ser ut som et tempel eller noe.
Ja. Jeg tror det heter Kouan-ji.
Hva? Det kommer ikke på tale.
Det der er ingen øde ruin,
det drives av et religiøst selskap. De selger ikke.
Bare slapp av og hør etter, OK?
Tempelet er bare én del av tomta.
Bakenfor er det en parkeringsplass og en rar, tom bygning.
De og tempelet er registrert som separate eiendommer.
Så du mener at tomta rundt tempelet kan selges?
Nettopp.
Hvem er eieren?
Ei nonne, den eneste dama i tempelet.
Jeg undersøker bakgrunnen hennes,
men mannen hennes forsvant visst for noen år siden.
Parkeringsplassen og bygningen, blir det ca. 3000 kvadratmeter totalt?
Det er 3200.
Hva er markedsprisen?
Ni milliarder yen.
Nei… Den kan til og med nå ti milliarder yen.
Ti milliarder?
Aldri i livet. Det er rett og slett umulig.
Ingen kjøper tomter for ti milliarder yen.
Og den lille nonna,
hun nekter visst å selge, samme hva som skjer.
Det gjør det enda mer umulig.
Nei, det kan finnes et smutthull vi kan dra nytte av.
Takeshita.
Kan du grave litt dypere?
I så fall vil jeg ha et forskudd. Ti millioner yen i første omgang.
Greit. Jeg skal ha det klart.
Vent, skal vi faktisk gjøre dette?
Vi trenger nok ingen skuespiller helt ennå,
men du kan begynne å forberede deg.
Goto.
Timing er viktig når du lanserer eiendommen.
Ja, men hvem kommer til å ville kjøpe den?
Kanskje om det var et statlig prosjekt,
men hvem gir så mye for ei slik tomt?
Hvis vi rigger til ei felle, vil byttet alltid gå i den.
VI INFORMERER OM AT KJØPET ER BLITT AVVIST.
Faen!
BOLIGGRUPPEN SEKIYO
Dette er overvåkingsbilder fra Tokyo, av en mann vi tror er Harrison.
Hvem er det?
Går de i følge?
Jeg vet ikke.
Jeg er nesten framme!
Jeg vet ikke, for det er jo mørkt, din idiot!
Middag? Jeg har ikke spist ennå.
Ja, jeg vil også gjerne ta et varmt bad.
Ja?
Jeg skjønner. Forstått.
Takumi.
Ikke slipp dem for tett innpå deg.
Jeg lærte deg opp, fra du sto på bar bakke, til å bli en boligsvindler.
Jeg stoler kun på deg.
Da sees vi.
Tekst: Synne H. Rustad